wickkiey/tamil-wikipedia-chunked huggingface dataset:
# புழையுடலி குழி

**புழையுடலி குழி** (*Spongocoel*) *பாராகாசுடர்* (அல்லது *பாராகாசுட்ரிக் குழி*) என்றும் அழைக்கப்படுகிறது. இது புழையுடலிகளின் பெரிய, மைய குழி ஆகும். நீரானது நூற்றுக்கணக்கான சிறிய துளைகள் வழியாக புழையுடலி குழிக்குள் நுழைகிறது (ஆசுடியா-உள் செல் துளை). உள்ளே நுழைந்த நீரானது பஞ்சுயிரியின் மேற்பகுதியில் காணப்படும் பெரிய திறப்பு (ஆசுகுலம்) வழியாக வெளியேறும். கடற்பாசி உடல் அமைப்பினைப் பொறுத்து (இது அஸ்கோனாய்டு, சைக்கோனாய்டு அல்லது லுகோனாய்டு), புழையுடலி குழி கடற்பாசியின் எளிய உட்புறப் பகுதியாகவோ அல்லது ஒரு சிக்கலான கிளைகளுடன் கூடிய உள் கட்டமைப்பாகவோ இருக்கலாம். உடல் திட்டம் அல்லது வகுப்பைப் பொருட்படுத்தாமல், புழையுடலி குழி வரிசையாக அமைந்த கொயனோ உயிரணுக்களால் சூழப்பட்டுள்ளது. இவை கசையிழையினைக் கொண்டுள்ளன. இவை புழையுடலி குழியினுள் நுழையும் நீரைத் தள்ளி, நீரோட்டத்தை உருவாக்குகின்றன.  
புழையுடலி குழி பல்வேறு வகையான உயிரணு வகைகளால் வரிசையாகச் சூழப்பட்டுள்ளது. இவை ஒவ்வொன்றும் ஒரு தனித்துவமான செயல்பாட்டைக் கொண்டுள்ளன.  
- துளை உயிரணுக்கள்- கடற்பாசியின் துளைகளை வரிசைப்படுத்தி, உயிரினத்திற்குள் நீர் செல்ல வழிவகுக்கும் கட்டமைப்பாகும்
- கொயனோசைட்டுகள் -கடற்பாசியின் நிலையான வடிகட்டி உணவளிக்கும் பொறிமுறைக்கு உள்நோக்கி நீரோட்டங்களை உருவாக்கும் கசையிழைகளுடன் கூடிய அமைப்பாகும்
- அமீபா உயிரணுக்கள் - உணவைக் கொண்டு செல்வதன் மூலமும்/அல்லது சேமிப்பதன் மூலமும் கழிவுகளை வெளியேற்றுவதன் மூலமும் கடற்பாசிக்குள் பல்வேறு செரிமானச் செயல்பாடுகளைச் செய்யும் இயக்க உயிரணுக்கள்.
# மெத்தில் வினைல் ஈதர்

## வினைகள்

மெத்தில் வினைல் ஈதர் மூலக்கூறின் ஆல்க்கீன் பகுதி பல வழிகளில் வினையாற்றுகிறது. இப்பண்பு பலபடியாக்கல் வினைக்கும் பாலிவினைல் ஈதர்களை உருவாக்கவும் வழிவகுக்கிறது. பலபடியாக்கல் வினை பொதுவாக போரான் முப்புளோரைடு போன்ற இலூயிசு அமிலங்களைக் கொண்டு தொடங்கப்படுகிறது.. வினைல் அசிடேட்டு மற்றும் வினைல் குளோரைடு ஆகியவற்றை பலபடியாக்கம் செய்து முறையே பாலிவினைல் அசிடேட்டு மற்றும் பாலிவினைல் குளோரைடை உருவாக்குவது போன்ற வினைத்திறன் முறையை இவ்வினையும் ஒத்ததாக உள்ளது.  
மெத்தில் வினைல் ஈதர் [4+2] வளையக்கூட்டு வினைகளிலும் பங்கேற்கிறது. அக்ரோலின் உடனான இதன் வினை குளுடரால்டிகைடை வணிக ரீதியாகத் தயாரிக்கும் முறையின் முதல் படியாகும்.  
ஆக்சிசனை ஒட்டிய வினைல் கார்பனில் ஆல்க்கீனை புரோட்டான் நீக்கம் செய்ய இயலும். குறிப்பாக, இந்த அணுகுமுறை சிலிக்கான், செருமேனியம் மற்றும் வெள்ளீயம் ஆகியவற்றின் பல்வேறு அசைல் வழிப்பெறுதிகளை தயாரிக்க அனுமதிக்கிறது. இவற்றை மற்ற வழிகளில் எளிதாக உருவாக்க முடியாது.
# மெத்தில் வினைல் ஈதர்

## நச்சுத்தன்மை

வினைல் ஈதர்களின் நச்சுத்தன்மை பெரிதும் ஆராயப்படுகிறது. ஏனெனில் இருவினைல் ஈதர் ஒரு மயக்க மருந்தாகப் பயன்படுத்தப்படுகிறது. மெத்தில் வினைல் ஈதரின் உயிர் கொல்லும் அளவு 4 கி/கி.கி (எலிகள், வாய்வழி) என்பதை விட அதிகமாக உள்ளது.
# திரெடோடிக்டிடே

**திரெடோடிக்டிடே** என்பது செப்ட்ருலோபோரா வரிசையில் உள்ள கண்ணாடி கடற்பாசிகளின் குடும்பமாகும்.
# திரெடோடிக்டிடே

## பேரினங்கள்

*திரெடோடிக்டிடே* குடும்பத்தில் பின்வரும் பேரினங்கள் உள்ளன.  
- *அனோமோகோன்* <small>இஜிமா, 1927</small>
- *கெக்சாக்டினெல்லா* <small>கார்ட்டர், 1885</small>
- *சைலோகாலிக்சு* <small>இஜிமா, 1927</small>
- *இசுகிளிரோதாம்னபிசு* <small>வில்சன், 1904</small>
- *இசுகிளிரோதாம்னசு* <small>மார்சல், 1875</small>
- *திரெடோகாலிக்ஸ்* <small>சூல்சு, 1901</small>
- *திரிடோடிக்டைம்* சூ<small>ல்சு, 1886</small>
# கபுர்தலாவின் தாரா தேவி

**தாரா தேவி** (*Tara Devi*) (22 ஜனவரி 1911-8 டிசம்பர் 1946), செக் நாட்டைச் சேர்ந்த நடிகையும் மற்றும் நடனக் கலைஞரும் ஆவார். இவர் 1942 ஆம் ஆண்டில் இந்தியாவின் கபூர்தலா சமஸ்தானத்தைச் சேர்ந்த மன்னர் ஜகத்ஜித் சிங்கின் ஆறாவது மனைவியாக இருந்தார். வியன்னாவில் தாரா தேவி பர்க் நாடக அரங்கத்தில் என்ரிக் இப்சானின் நாடகமான *பீர் கின்ட்* என்ற நாடகத்தில் அனித்ராவாக நடித்தபோது இவர்கள் சந்தித்து திருமணம் செய்து கொண்டனர்.}}
# கபுர்தலாவின் தாரா தேவி

## ஆரம்பகால வாழ்க்கை.

நினா என்றும் அழைக்கப்படும் தாரா தேவி, வியன்னாவின் நடிகை மரியா எலனோரா குரோசுபுக்கு யூஜெனி குரோசுப் எனப் பிறந்தார்.
# இர. பி. பட்நாயக்

**இரவீந்திர பிரசாத் பட்நாயக்** (*Ravindra Prasad Patnaik*) ஓர் இந்திய இசையமைப்பாளரும், பாடகரும், நடிகரும், திரைக்கதை ஆசிரியரும் மற்றும் திரைப்பட இயக்குநரும் ஆவார். இவர் தெலுங்கு, கன்னடம் மற்றும் தமிழ் மொழிப் படங்களில் பணியாற்றுகிறார். இவர் மூன்று தென்னிந்திய பிலிம்பேர் விருதுகளையும் மூன்று நந்தி விருதுகளையும் பெற்றுள்ளார். இவர் தனது நேரடி இசை நிகழ்ச்சிகளை நிகழ்த்துவதற்காக உலகம் முழுவதும் சுற்றுப்பயணம் செய்துவருகிறார்..  
பட்நாயக் திரைப்பட இயக்குநராக வேண்டும் என்ற விருப்பத்துடன் திரைப்படத் துறையில் நுழைந்தார். முதலில் *நீகோசம்* திரைப்படத்தின் மூலம் இசையமைப்பாளராக தனது தொழில் வாழ்க்கையைத் தொடங்கினார். ஒளிப்பதிவாளராக இருந்து இயக்குநராக மாறிய தேஜா இவருக்கு *சித்திரம்* படத்தின் மூலம் ஒரு வாய்ப்பை கொடுத்தார். பட்நாயக் 2008 ஆம் ஆண்டு வெளியான *அந்தமைன மனசுலோ* படத்தின் மூலம் இயக்குநராக அறிமுகமானார். பின்னர், *மனலோ ஒக்கடு* படத்தை இயக்கினார். இவரது சகோதரர் கௌதம் பட்நாயக் என்பவரும் *கேராட்டம்* (2011) என்ற திரைப்படத்தின் மூலம் இயக்குநராக அறிமுகமானார்.
# சுக்ஜித் சிங் (இராணுவ வீரர்)

**சுக்ஜித் சிங்** (*Sukhjit Singh*) (பிறப்பு அக்டோபர் 15,1934) ஓர் முன்னாள் இந்திய இராணுவ அதிகாரியாவார். 1971 இல் நடைபெற்ற இந்தியா-பாக்கிஸ்தான் போரில் பசந்தர் என்ற இடத்தில் எதிரிகளை எதிர்கொண்டதில் இவரது தலைமை மற்றும் தைரியத்திற்காக, இந்தியாவின் இரண்டாவது மிக உயர்ந்த விருதான மகா வீர சக்கரம் இவருக்கு வழங்கப்பட்டது.
# சுக்ஜித் சிங் (இராணுவ வீரர்)

## ஆரம்பகால வாழ்க்கை.

இளவரசர் சுக்ஜித் சிங் 1934 அக்டோபர் 15 அன்று பெங்களூரில் பட்டத்து இளவரசரான பரம்ஜித் சிங் சாகிப் பகதூர் (ஜகத்ஜித் சிங்கின் மகன்) அவரது இரண்டாவது மனைவி லீலாவதி தேவி என்பவருக்கு இரண்டாவது குழந்தையாக பிறந்தார்.  
தேராதூனின் தூன் பள்ளியில் கல்வி பயின்ற இவர், பின்னர் இந்தியப் படைத்துறைக் கல்விக்கூடத்தில் இராணுவப் பயிற்சிப் பெற்றார்.
# சுக்ஜித் சிங் (இராணுவ வீரர்)

## இராணுவப் பணி

1971ஆம் ஆண்டு நடைபெற்ற இந்தியா-பாக்கித்தான் போரின்போது, படைப்பகுதித் தலைவர் சுக்ஜித் சிங் லெப்டினன்ட் கர்னல் பதவியை வகித்தார். பசந்தர் போரில், டிசம்பர் 8ஆம் தேதி இரவு, படைப்பிரிவு பாக்கித்தான் எல்லைக்குள் நுழைந்து நைனான் கோட் அருகே தன்னை நிலைநிறுத்திக் கொண்டது. டிசம்பர் 10 அன்று, பாக்கித்தான் படைகள் தாக்குதலை நடத்தின. அதை சுக்ஜித் சிங்கின் படைப்பிரிவு வெற்றிகரமாக எதிர்த்தது. ஒரே ஒரு பீரங்கி வண்டி மட்டுமே இழந்த பிறகு இவரது பிரிவு பாக்கித்தான் படையை பின்வாங்க கட்டாயப்படுத்தியது. அடுத்த நாள், நடந்த சண்டையில், இவரது படைப்பிரிவு எதிரிகளின் எட்டு பீரங்கி வண்டிகளை அழித்தது. மேலும் ஒரு சிலரை கைது செய்தது.
# சுக்ஜித் சிங் (இராணுவ வீரர்)

## விருது

பசந்தர் போரில் லெப்டினன்ட் கர்னல் சுக்ஜித் சிங்கின் முயற்சிகளை அங்கீகரிக்கும் வகையில், இந்தியாவின் இரண்டாவது மிக உயர்ந்த விருதான மகா வீர சக்கரம் விருது வழங்கப்பட்டது.
# தக்குமல்லா பிரசாதா ராவ்

**தக்குமல்லா பிரசாதா ராவ்** (*Daggumalla Prasada Rao*) ஓர் இந்திய அரசியல்வாதியும் மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் சித்தூர் மக்களவைத் தொகுதியிலிருந்து இந்திய நாடாளுமன்ற மக்களவைக்கு உறுப்பினராகத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.
# கோத்தா பாரு மக்களவைத் தொகுதி

**கோத்தா பாரு மக்களவைத் தொகுதி** (மலாய்: *Kawasan Persekutuan Kota Bharu*; ஆங்கிலம்: *Kota Bharu Federal Constituency*; சீனம்: 哥打峇鲁国会议席) என்பது மலேசியா, கிளாந்தான், கோத்தா பாரு மாவட்டத்தில் அமைந்துள்ள ஒரு மக்களவைத் தொகுதி (**P021**) ஆகும்.  
கோத்தா பாரு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து கோத்தா பாரு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# கோத்தா பாரு மக்களவைத் தொகுதி

## கோத்தா பாரு

கோத்தா பாரு நகரம் கோத்தா பாரு மாவட்டத்தில் அமைந்துள்ள கிளாந்தான் மாநிலத்தின் தலைநகரம் ஆகும். தீபகற்ப மலேசியாவின் வடகிழக்குப் பகுதியில், தாய்லாந்து எல்லைக்கு அருகில், கிளாந்தான் ஆற்றின் முகத்துவாரத்தில் கோத்தா பாரு மாநகரம் அமைந்து உள்ளது.  
கோத்தா பாரு 19-ஆம் நூற்றாண்டின் பிற்பகுதியில் நிறுவப்பட்டது. இந்த நகரம் நிறுவப்படுவதற்கு முன்பு, கோத்தா பாருவில் கிளாந்தானின் அரச அரண்மனை இருந்தது. 1844-ஆம் ஆண்டில் கிளாந்தான் சுல்தான் முகமது II (*Sultan Muhammad II*), கோத்தா பாருவைக் கிளாந்தான் மாநிலத் தலைநகரமாக மாற்றி அமைத்தார்.
# கோத்தா பாரு மக்களவைத் தொகுதி

## கோத்தா பாரு

### இரண்டாம் உலகப் போர்

இரண்டாம் உலகப் போரின் போது, கோத்தா பாருவில் இருந்து சுமார் 10 கி.மீ. (6.2 மைல்) தொலைவில் இருந்த பந்தாய் சபாக் எனும் கடற்கரை கிராமம்தான், சப்பானியப் படையெடுப்புப் படைகளின் தரையிறங்கும் இடமாக இருந்தது.  
கோத்தா பாருவின் மக்கள் தொகையில் பெரும்பான்மையான மக்கள் கிளாந்தானிய மலாய் இனத்தவர்கள் ஆவர். கோத்தா பாருவில் பேசப்படும் மொழியைக் கிளாந்தான்-பட்டாணி மலாய் மொழி என்று அழைக்கிறார்கள். இந்த நகரில் சீன மக்களும் ஓரளவிற்கு அதிகமாக உள்ளனர். இந்தியர்கள் மிகவும் குறைவு.
# கோத்தா பாரு மக்களவைத் தொகுதி

## கோத்தா பாரு மக்களவைத் தொகுதி

| கோத்தா பாரு மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | **P019** | 1974–1978 | தெங்கு அகமத் ரிதாவுடீன்
(Tengku Ahmad Rithauddeen) | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | 1986–1990 |  |  |  |
| 8-ஆவது மக்களவை | 1990–1995 | இலானி இசாக்
(Ilani Isahak) | **** |  |
| 9-ஆவது மக்களவை | **P021** | 1995–1999 |  |  |
| 10-ஆவது மக்களவை | 1999–2004 | ரம்லி இப்ராகிம்
(Ramli Ibrahim) | ****
<small></small> |  |
| 11-ஆவது மக்களவை | 2004–2008 | சையத் இப்ராகிம்
(Zaid Ibrahim) | ****
<small></small> |  |
| 12-ஆவது மக்களவை | 2008–2013 | வான் அப்துல் ரகீம் வான் அப்துல்லா
(Wan Abdul Rahim Wan Abdullah) | ****
<small></small> |  |
| 13-ஆவது மக்களவை | 2013–2018 | **தகியுதீன் அசன்**
(Takiyuddin Hassan) |  |  |
| 14-ஆவது மக்களவை | 2018–2020 | **** |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# கோத்தா பாரு மக்களவைத் தொகுதி

## கோத்தா பாரு மக்களவைத் தேர்தல் முடிவுகள் 2022

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்</br>(*Registered Electors*) | **115,450** |  |  |
| வாக்களித்தவர்கள்</br>(*Turnout*) | **79,028** | **67.58%** | **- 9.42%** |
| செல்லுபடி வாக்குகள்</br>(*Total Valid Votes*) | **78,019** | **100.00%** |  |
| கிடைக்காத அஞ்சல் வாக்குகள்</br>(*Unreturned Ballots*) | **288** |  |  |
| செல்லாத வாக்குகள்</br>(*Total Rejected Ballots*) | **721** |  |  |
| பெரும்பான்மை</br>(*Majority*) | **22,613** | **28.99%** | **+ 20.23** |
| வெற்றி பெற்ற கட்சி | **மலேசிய இசுலாமிய கட்சி** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# கோத்தா பாரு மக்களவைத் தொகுதி

## கோத்தா பாரு வேட்பாளர் விவரங்கள்

**மலேசியப் பொதுத் தேர்தல் 2022**  
| கட்சி | வேட்பாளர் | % | ∆% |  |  |  |  |
| --- | --- | --- | --- | --- | --- | --- | --- |
| rowspan=1 | **மலேசிய இசுலாமிய கட்சி** | **தகியுதீன் அசன்** </br>(Takiyuddin Hassan) | **78,019** | **41,869** | **53.67%** | **+ 11.43%** |  |
| rowspan=1 | பாக்காத்தான் அரப்பான் | அபிட்சா முசுதகிம் </br>(Hafidzah Mustakim) | - | 19,256 | 24.68% | - 8.80 % |  |
| rowspan=1 | பாரிசான் நேசனல் | ரோசுமதி இஸ்மாயில்</br> (Rosmadi Ismail) | - | 16,168 | 20.72% | - 3.55% |  |
| rowspan=1 | பூமிபுத்ரா கட்சி | செ மூசா செ ஒமார் </br>(Che Musa Che Omar) | - | 528 | 0.68% | + 0.68% |  |
| rowspan=1 | மலேசிய மக்கள் கட்சி | அன்டி தான் அவாங் </br>(Andy Tan @ Awang) | - | 107 | 0.14% | + 0.14% |  |
| rowspan=1 | சுயேச்சை | இசாட் புகாரி </br>(Izat Bukhary) | - | 91 | 0.12% | + 0.12% | } |
# கா. மோ. அரிசு பாலயோகி

**கா. மோ. அரிசு பாலாயோகி** (*Harish Balayogi GM*) என்பவர் இந்தியாவின் 18வது மக்களவை உறுப்பினராக உள்ளார். இவர் உலங்கூர்தி விபத்தில் இறந்த 12ஆவது மக்களவை சபாநாயகராகப் பணியாற்றிய காந்தி மோகன சந்திர பாலயோகி மகன் ஆவார். இவரது தந்தை மற்றும் தாய் இருவரும் அமலாபுரம் மக்களவைத் தொகுதி நாடாளுமன்ற மக்களவை உறுப்பினர்களாகப் பணியாற்றினர்.
# கா. மோ. அரிசு பாலயோகி

## கல்வி

அரிசு பாலயோகி, கீதம் பல்கலைக்கழகத்தில் வணிக மேலாண்மை இளங்கலைப் பட்டம் பெற்றவர் ஆவார்.
# கா. மோ. அரிசு பாலயோகி

## அரசியல்

அரிசு பாலயோகி, தெலுங்கு தேசம் கட்சி உறுப்பினராக உள்ளார். இவர் 2019 இந்தியப் பொதுத் தேர்தலில் அமலாபுரம் மக்களவைத் தொகுதியில் வேட்பாளராகப் போட்டியிட்டுச் சிந்தா அனுராதாவிடம் தோல்வியடைந்தார். 2024 இந்தியப் பொதுத் தேர்தலில், இவர் மீண்டும் சித்தூர் தொகுதியில் போட்டியிட்டு 342,196 வாக்குகள் வித்தியாசத்தில் இராபகா வர பிரசாதா ராவைத் தோற்கடித்தார் மக்களவை உறுப்பினர் ஆனார்.
# கா. மோ. அரிசு பாலயோகி

## தேர்தல் புள்ளிவிவரங்கள்

| ஆண்டு | பதவி | கட்சி | தொகுதி | எதிர்கட்சி வேட்பாளர் | எதிர்கட்சி | வாக்குகள் | பெரும்பாண்மை | முடிவு |  |
| --- | --- | --- | --- | --- | --- | --- | --- | --- | --- |
| 1 | 2024 | மக்களவை உறுப்பினர் | தெலுங்கு தேசம் கட்சி | அமலாபுரம் | இராபாகா வர பிரசாத் ராவ் | ஒய். எஸ். ஆர். கா. க. | 7,96,981 | 3,42,196 | } |
# இராஜ்பால் சிங் ஜாதவ்

**இராஜ்பால் சிங் மகேந்திரசின் ஜாதவ்** (*Rajpalsinh Jadav*) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் குசராத்தின் கலோலைச் சேர்ந்தவர். ஜாதவ் குசராத்தின் பஞ்ச்மகால் மக்களவைத் தொகுதியிலிருந்து 2024 இந்தியப் பொதுத் தேர்தல் மூல நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சி சேர்ந்தவர்
# கிருஷ்ண பிரசாத் தென்னெட்டி

**கிருஷ்ண பிரசாத் தென்னெட்டி** (*Krishna Prasad Tenneti*) என்பவர் மேனாள் இந்தியக் காவல்பணி அதிகாரியும், இந்திய அரசியல்வாதி<nowiki/>யும் இந்திய மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.
# கிருஷ்ண பிரசாத் தென்னெட்டி

## கல்வி

தென்னெட்டி ஆந்திரப் பிரதேசம் வாரங்கல்லில் உள்ள தேசியத் தொழில்நுட்ப நிறுவனத்தில் இளங்கலை பொறியியல் பட்டமும், அகமதாபாத்தில் உள்ள இந்திய மேலாண்மை நிறுவனத்தில் முதுநிலை மேலாண்மை பட்டயத்தையும் பெற்றுள்ளார்.
# கிருஷ்ண பிரசாத் தென்னெட்டி

## தொழில்

தென்னெட்டி 1986ஆம் ஆண்டு ஆந்திரப் பிரதேசத்தினைச் சேர்ந்த இந்தியக் காவல்பணி சேவை அதிகாரியாகவும், 2014 முதல் தெலங்காணாவில் ஓய்வு பெறும் வரையிலும் பணியாற்றினார். இவர் தற்போது சாம்செட்பூரில் உள்ள தேசியத் தொழில்நுட்ப நிறுவனத்தில் ஆளுநர்கள் குழு உறுப்பினராகவும் உள்ளார்.
# கிருஷ்ண பிரசாத் தென்னெட்டி

## மக்களவை உறுப்பினர்

தென்னட்டி 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவை தொகுதியில் தெலுங்கு தேசம் கட்சி வேட்பாளராகப் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# சுதீப் பந்தோபாத்யாய்

**சுதீப் பந்தோபாத்யாய்** (*Sudip Bandyopadhyay*; பிறப்பு 10 திசம்பர் 1952) என்பவர் ஓர் இந்திய அரசியல்வாதியும் நாடாளுமன்ற உறுப்பினரும் ஆவார். சுதீப் பந்தோபாத்யாய் ஐந்து முறை மக்களவை உறுப்பினராக இருந்துள்ளார். ஏற்கனவே 12, 13, 15, 16, 17ஆவது மக்களவையில் உறுப்பினராகப் பணியாற்றிய இவர் மீண்டும் 18ஆவது மக்களவை உறுப்பினராகத் தேர்ந்தெடுக்கப்பட்டுள்ளார். இவர் மேற்கு வங்காளத்தின் கொல்கத்தா வடக்குத் தொகுதியைப் பிரதிநிதித்துவப்படுத்துகிறார். இவர் அகில இந்திய திரிணாமுல் காங்கிரசு கட்சியின் உறுப்பினராக உள்ளார். இவர் அகில இந்திய திரிணாமுல் காங்கிரசு கட்சியின் மக்களவைக் குழுத் தலைவராகவும் உள்ளார்.
# சுதீப் பந்தோபாத்யாய்

## அரசியல் வாழ்க்கை

3 சனவரி 3 அன்று, மத்தியப் புலனாய்வுப் பிரிவின் (சிபிஐ) விசாரணையின் பின்னர், நடந்து வரும் விசாரணையில் இவர் ஒத்துழைக்கவில்லை என்றும், ரோஸ் வேலி குழுமம் என்ற பொன்சி நிறுவனத்தில் முறைகேடுகளில் ஈடுபட்டதாகக் கூறப்பட்டதாகவும் பந்தோபாத்யாய் கைது செய்யப்பட்டார்.  
2019ஆம் ஆண்டு வேட்பு மனுத் தாக்கல் செய்தபடி, இவர் 6 கோடி ரூபாய் சொத்துக்களைக் கொண்டுள்ளார்.
# சுதீப் பந்தோபாத்யாய்

## வகித்தப் பதவிகள்

| 1 | 1987 | 1991 | உறுப்பினர், 10வது விதான் சபா |  |
| --- | --- | --- | --- | --- |
| 2 | 1991 | 1996 | உறுப்பினர், 11வது விதான் சபா |  |
| 3 | 1996 | 1998 | உறுப்பினர், 12வது விதான் சபா |  |
| 4 | 1998 | 1999 | உறுப்பினர், 12வது மக்களவை |  |
| 5 | 1998 | 1999 | உறுப்பினர், பொதுத்துறை நிறுவனங்களின் குழு |  |
| 6 | 1998 | 1999 | உறுப்பினர், வணிக ஆலோசனைக் குழு |  |
| 7 | 1998 | 1999 | உறுப்பினர், நகர்ப்புற மற்றும் கிராமப்புற மேம்பாட்டுக் குழு |  |
| 8 | 1998 | 1999 | உறுப்பினர், தகவல் தொடர்பு குழு |  |
| 9 | 1998 | 1999 | உறுப்பினர், ஆலோசனைக் குழு, ரயில்வே அமைச்சகம் |  |
| 10 | 1999 | 2004 | உறுப்பினர், 13வது மக்களவை |  |
| 11 | 1999 | 2000 | உறுப்பினர், சிறப்புரிமைகள் குழு |  |
| 12 | 1999 | 2000 | உறுப்பினர், நிதிக் குழு |  |
| 13 | 1999 | 2000 | உறுப்பினர், நாடாளுமன்ற உறுப்பினர்களுக்கான குழு உள்ளாட்சி மேம்பாட்டுத் திட்டம் |  |
| 14 | 1999 | 2000 | உறுப்பினர், தொழிலாளர் மற்றும் நலக் குழு |  |
| 15 | 1999 | 2000 | உறுப்பினர், பொதுத்துறை நிறுவனங்களின் குழு |  |
| 16 | 1999 | 2000 | உறுப்பினர், வக்ஃப் வாரியத்தின் கூட்டு நாடாளுமன்றக் குழு |  |
| 17 | 2000 | 2001 | உறுப்பினர், பொதுத்துறை நிறுவனங்களின் குழு |  |
| 18 | 2000 | 2004 | உறுப்பினர், ஆலோசனைக் குழு, ரயில்வே அமைச்சகம் |  |
| 19 | 2006 | 2009 | உறுப்பினர், 14வது மேற்கு வங்காள சட்டமன்றம் |  |
| 20 | 2009 | 2014 | உறுப்பினர், 15வது மக்களவை |  |
| 21 | 2009 | 2014 | உறுப்பினர், நிதிக் குழு |  |
| 22 | 2009 | 2014 | உறுப்பினர், பாதுகாப்பு தொடர்பான ஆலோசனைக் குழு |  |
| 23 | 2011 | 2014 | தலைவர், திரிணாமுல் காங்கிரஸ் நாடாளுமன்றக் கட்சி, மக்களவை |  |
| 24 | 2011 | 2012 | மத்தியச் சுகாதாரம் மற்றும் குடும்ப நலத்துறை இணை அமைச்சர் |  |
| 25 | 2014 | 2019 | உறுப்பினர், 16ஆவது மக்களவை |  |
| 26 | 2014 | 2019 | உறுப்பினர், வணிக ஆலோசனைக் குழு |  |
| 27 | 2014 | 2019 | தலைவர், மக்களவையில் ஏஐடிசி கட்சி |  |
| 28 | 2014 | 2019 | உறுப்பினர், பொதுக் கணக்குக் குழு |  |
| 29 | 2014 | 2019 | உறுப்பினர், நிதிக் குழு |  |
| 30 | 2014 | 2019 | உறுப்பினர், நாடாளுமன்ற உறுப்பினர்களின் சம்பளம் மற்றும் படிகள் தொடர்பான கூட்டுக் குழு |  |
| 31 | 2014 | 2019 | உறுப்பினர், ஆலோசனைக் குழு, விமானப் போக்குவரத்து அமைச்சகம் |  |
| 32 | 2014 | 2019 | உறுப்பினர், நாடாளுமன்ற உறுப்பினர் உள்ளாட்சி மேம்பாட்டுத் திட்டக் குழு |  |
| 33 | 2014 | 2019 | உறுப்பினர், நாடாளுமன்ற வளாகத்தின் பாரம்பரியப் பண்புகளைப் பராமரித்தல் மற்றும் மேம்பாட்டுக்கான கூட்டு நாடாளுமன்றக் குழு |  |
| 34 | 2015 | 2019 | உறுப்பினர், பொது நோக்கக் குழு, மக்களவை |  |
| 35 | 2016 | 2019 | தலைவர், ரயில்வே நிலைக் குழு |  |
| 36 | 2018 | 2019 | உறுப்பினர், சம்சாத் (விஸ்வபாரதி நீதிமன்றம்) |  |
| 37 | 2019 | அதன்பின் | உறுப்பினர், 17ஆவது மக்களவை |  |
| 38 | 2019 | அதன்பின் | உறுப்பினர், வணிக ஆலோசனைக் குழு |  |
| 39 | 2019 | அதன்பின் | தலைவர், உணவு, நுகர்வோர் விவகாரங்கள் மற்றும் பொது விநியோகம் தொடர்பான நிலைக்குழு |  |
| 40 | 2019 | அதன்பின் | உறுப்பினர், அரசுக் குழு. உத்தரவாதங்கள் |  |
| 41 | 2019 | அதன்பின் | உறுப்பினர், பொது நோக்கக் குழு, மக்களவை |  |
| 42 | 2019 | அதன்பின் | உறுப்பினர், ஆலோசனைக் குழு, பொது விமானப் போக்குவரத்து அமைச்சகம் |  |
| 43 | 2020 | அதன்பின் | உறுப்பினர், சம்சாத் (விஸ்வபாரதி நீதிமன்றம்) |  |
| 44 | 2024 | -- | உறுப்பினர், 18ஆவது மக்களவை | } |
# ரிக்கி ஆ. ஜே. சிங்கன்

**ரிக்கி ஆண்ட்ரூ ஜே. சிங்கன்** (*Ricky AJ Syngkon*) என்பவர் மேகாலயாவினைச் சேர்ந்த இந்திய அரசியல்வாதியும் மக்களவை உறுப்பினரும் ஆவார். இவர் மேகாலயா மாநிலத்தின் சில்லாங் மக்களவைத் தொகுதி உறுப்பினரும் ஆவார்.
# ரிக்கி ஆ. ஜே. சிங்கன்

## அரசியல் வாழ்க்கை

சிங்கான், 2024 இந்தியப் பொதுத் தேர்தலில், சில்லாங் மக்களவைத் தொகுதியில் மேகாலயா மக்கள் குரல் கட்சி சார்பில் போட்டியிட்டு 18ஆவது மக்களவை உறுப்பினராகத் தேர்ந்தெடுக்கப்பட்டார்.
# இரமண கோகுலா

**இரமண கோகுலா** (Ramana Gogula) ஓர் இந்திய-அமெரிக்க இசையமைப்பாளரும் மற்றும் திரைப்பட இசைப் பாடகர் மற்றும் இந்திய பாப் பாடகரும், தொழில்முனைவோரும் மற்றும் துணிகர முதலீட்டாளரும் ஆவார். *பிரேமண்டே இதேரா* (1998), *தம்முடு* (1999), பத்ரி (2000) , ஜானி (2003) , *லட்சுமி* (2006), *அன்னவரம்* (2006) , *யோகி* (2007) ஆகியவை இவரது இசையில் வெளியான குறிப்பிடத்தக்க திரைப்படங்களாகும். இவர் தொடர்ச்சியாக பவன் கல்யாணுடன் இணைந்து பணியாற்றியுள்ளார்.
# இரமண கோகுலா

## ஆரம்பகால வாழ்க்கை மற்றும் தொழில்

1996 ஆம் ஆண்டில், மிஸ்டி ரிதம்ஸ் என்ற இவரது இசைக்குழு *ஆயி லைலா என்ற* இந்திய பாப் இசைத் தொகுப்பை வெளியிட்டது. இது இந்தியாவிலுள்ள முக்கிய இசைத் தொலைக்காட்சி நிறுவங்களான எம்டிவி மற்றும் சேனல் [வி] ஆகியவற்றில் தரவரிசையில் முத்லிடம் பிடித்தது.
# சிறீவெண்ணிலா சீதாராம சாஸ்திரி

**சிரிவெண்ணெலா சீதாராம சாஸ்திரி** (*Sirivennela Seetharama Sastry*) (பிறப்பு **செம்போலு சீதாராம சாஸ்திரி** ; 20 மே 1955 - 30 நவம்பர் 2021) ஓர் இந்தியக் கவிஞரும் மற்றும் பாடலாசிரியரும் ஆவார். இவர் குறிப்பாக தெலுங்குத் திரைப்படத்துறை மற்றும் தெலுங்கு நாடகங்களில் இவரது படைப்புகளுக்காக அறியப்பட்டவர். 1986 ஆம் ஆண்டு வெளியான *சிறிவெண்ணெலா* என்ற திரைப்படத்திற்கான பாடல் வரிகளை எழுதிய பிறகு இவர் தனது திரைப் பெயரைப் பெற்றார். சாஸ்திரி தனது பணிக்காக பதினொரு மாநில நந்தி விருதுகள் மற்றும் ஐந்து தென்னிந்திய பிலிம்பேர் விருதுகள் உட்பட பல விருதுகளைப் பெற்றுள்ளார். 2020 வரை 3000 பாடல்களுக்கு மேல் பாடல்களை எழுதியுள்ளார். 2019 ஆம் ஆண்டில், கலைத்துறையில் இவர் ஆற்றிய பங்களிப்புகளுக்காக, இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.
# சிறீவெண்ணிலா சீதாராம சாஸ்திரி

## பிற படைப்புகள்

சீதாராம சாஸ்திரி "சுபக்ருஹா" என்ற விளம்பரப் படத்தில் பிரபல நடிகராக இருந்தார். இவரது பாடல் வரிகள் மற்றும் கவிதைகள் பற்றிய இவரது விளக்கம் *சிறீவெண்ணிலா தரங்கு* என்ற புத்தகமாக வெளியிடப்பட்டுள்ளது.
# சிறீவெண்ணிலா சீதாராம சாஸ்திரி

## இறப்பு

சீதாராம சாஸ்திரி 30 நவம்பர் 2021 அன்று தெலுங்கானாவின் சிக்கந்திராபாத்திலுள்ள கிருஷ்ணா மருத்துவ அறிவியல் நிறுவனத்தில் நுரையீரல் புற்றுநோயால் இறந்தார்.
# சந்தோசு பாண்டே

**சந்தோசு பாண்டே** (*Santosh Pandey*) ஓர் இந்திய அரசியல்வாதியும் உத்தரப்பிரதேச மாநிலத்தைச் சேர்ந்த சமாஜ்வாடி கட்சியின் உறுப்பினரும் ஆவார். பாண்டே உத்தரப்பிரதேசத்தின் பதினாறாவது சட்டமன்ற உறுப்பினராக லம்புவா சட்டமன்றத் தொகுதியைப் பிரதிநிதித்துவப்படுத்தினார். இவரது தந்தை ராம் சந்திர பாண்டே, தாயார் சுமித்ரா பாண்டே ஆவர்.
# சந்தோசு பாண்டே

## வகித்த பதவிகள்

| 01 | 2016 | 2021 | உறுப்பினர், 16வது சட்டமன்றம் | } |
| --- | --- | --- | --- | --- |
# தயா சிங் பேடி

தூதர் லெப்டினன்ட்-கர்னல் **பாபா தயா சிங் பேடி** (*Baba Daya Singh Bedi*) (1899 &#x2013; 1975) ஓர் இந்திய இராஜதந்திரியும், இந்திய ஆட்சிப் பணி பணியாளரும் மற்றும் பிரித்தானிய இந்திய இராணுவத்தில் பணியாற்றிய ஒரு குதிரைப்படை அதிகாரியும் ஆவார். 1948 முதல் 1951 வரை ஆத்திரேலியாவுக்கான முதல் உயர் ஆணையராகவும் மற்றும் 1951 முதல் 1956 வரை கூர்க் மாநிலத்தின் தலைமை ஆணையராகவும் இருந்தார்.
# தயா சிங் பேடி

## தனிப்பட்ட வாழ்க்கை

தயா சிங் பேடி (1899-1975) பஞ்சாப் மாகாணத்தில் செல்வாக்குடன் இருந்த சீக்கிய ஆன்மீக மற்றும் அரசியல் தலைவரான ராஜா சர் குர்பக்சு சிங் பேடிக்கு மகனாகப் பிறந்தார். தயா சிங் பேடி பீபி ஆனந்த் கௌர் தால் என்பவரை மணந்தார்.
# தயா சிங் பேடி

## தொழில் வாழ்க்கை

பேடி ஜூலை 1921 இல் பிரித்தானிய இந்திய இராணுவத்தின் இந்திய அதிகாரியாக நியமிக்கப்பட்டார். மேலும் இவர் செப்டம்பர் 1928 இல் இந்திய அரசியல் சேவைக்கு மாற்றப்படுவதற்கு முன்பு லெப்டினென்ட் பதவிக்கு உயர்த்தப்பட்டார். பின்னர் 1947 ஆம் ஆண்டில் நேபாளத்தில் இவர் பணியாற்றியபோது இவருக்கு கௌரவ லெப்டினன்ட் கர்னல் பதவி வழங்கப்பட்டது.  
இவர் 1928 முதல் 1937 வரை அரசியல் முகவராக (1931, தென் மாநிலங்கள் மற்றும் மத்திய இந்தியா) / துணைச் செயலாளர் (1932, மேற்கு இந்தியாவின் மாநிலங்கள்) / இராஜபுதனம் (1933), திருவிதாங்கூர் (1935) மற்றும் ஒரிசா மாகாணம் (1937) ஆகிய இடங்களில் உதவி ஆணையராக பணி நியமனம் பெற்றார். மேலும் 1935இல் குவெட்டாவில் ஏற்பட்ட நிலநடுக்கத்திற்குப் பிறகு புனரமைப்பு மற்றும் நிர்வாகப் பணிகளை மேற்கொண்டார்.  
இந்திய சுதந்திரத்தின் போது, பேடி புதிதாக உருவாக்கப்பட்ட வெளியுறவு மற்றும் பொதுநலவாய நாடுகளின்ன் உறவுகள் அமைச்சகத்தில் சேர்ந்தார். பின்னர் அது வெளியுறவுத் துறை அமைச்சகம் என்று மறுபெயரிடப்பட்டது. இவர் பிரிட்டன்-இந்தியா-நேபாள முத்தரப்பு ஒப்பந்தத்தில் கையெழுத்திட்டார். அடுத்த ஆண்டு 1948 இல் இவர் ஆத்திரேலியாவுக்கான இந்திய உயர் ஆணையராக நியமிக்கப்பட்டு அங்கு 1951 வரை பணியாற்றினார். இந்தியா திரும்பியதும், கூர்க் மாநிலத்தின் தலைமை ஆணையராக நியமிக்கப்பட்டார். அங்கு இவர் 1956 வரை பணியாற்றினார். பின்னர் மாகாணம் கலைக்கப்பட்டு அண்டை மாநிலமான மைசூர் மாநிலத்துடன் இணைக்கப்பட்டது.
# தயா சிங் பேடி

## இறப்பு

ஓய்வு பெற்ற பிறகு, பாபா தயா சிங் பேடி சூபித்துவக் கவிதைகளில் கவனம் செலுத்தினார். இவர் 1975 இல் இறந்தார்.
# கேட்செக் குழி

**கேட்செக் குழி** (*Hatschek's pit*) என்பது ஈட்டி மீனில் காணப்படும் ஆழமான குற்றிலைகளுடன் கூடிய பள்ளமாகும். இது முதுகுப்புறம் வாய்க்குழிக்குப் பின்னால் காணப்படுகிறது. மற்றவற்றுடன், இது தண்ணீரிலிருந்து உணவுத் துகள்களைச் சிக்க வைக்கும் சளியைச் சுரக்கிறது. இது ஈட்டி மீன்களில் ஆய்வு மேற்கொண்ட ஆத்திரிய விலங்கியல் நிபுணரான பெர்த்தோல்ட் கேட்செக் பெயரால் அழைக்கப்படுகிறது.
# லோபோசெரோசு

***லோபோசெரோசு*** (*Lophoceros*) என்பது ஆப்பிரிக்கா பூர்வீகமாகக் கொண்ட புசெரோடிடே என்ற இருவாய்ச்சி குடும்பத்தைச் சேர்ந்த பறவைகளின் பேரினமாகும்.
# லோபோசெரோசு

## வகைப்பாட்டியல்

1833ஆம் ஆண்டில் ஜெர்மன் இயற்கை ஆர்வலர்கள் வில்கெல்ம் கெம்ப்ரிச் மற்றும் கிறிசுடியன் காட்பிரைட் எக்ரன்பெர்க் ஆகியோரால் *புசெரோசு*, *லோபோசெரோசு* மற்றும் *போர்சுகாலி* ஆகிய பேரினங்களுக்கு இடமளிக்க *லோபோசெராசு* என்ற பேரினம் அறிமுகப்படுத்தப்பட்டது. இது இப்போது ஆப்பிரிக்கச் சாம்பல் இருவாய்ச்சி (*லோபோசெரோசு நாசூடசு நாசூடசு*) என்ற பெயரிடப்பட்ட துணையினத்தின் இளைய ஒத்த பெயராகக் கருதப்படுகிறது. இந்தப் பேரினத்தின் பெயர் "முகடு" என்று பொருள்படும் பண்டைய கிரேக்க *லோபோசு* மற்றும் "கொம்பு" என்று பொருள்படும் *கெரோசு* என்ற சொற்களிலிருந்து ஒருங்கிணைத்து உருவானது.  
இப்போது இந்தப் பேரினத்தில் கீழ் உள்ள சிற்றினங்கள் முன்பு *டோக்கசு* பேரினத்தில் சேர்க்கப்பட்டன. 2013ஆம் ஆண்டில் வெளியிடப்பட்ட ஒரு மூலக்கூறு இனவரலாறு ஆய்வில், *டோக்கசு* ஒரு விரிவாகன தொகுதித் தோற்ற பிளவால் இரண்டு முக்கிய குழுக்களாகப் பிரிக்கப்பட்டது. எனவே இந்தக் குழுக்களில் ஒன்றைக் கொண்டிருக்க *லோபோசெரோசு* பேரினம் தோற்றுவிக்கப்பட்டது.
# லோபோசெரோசு

## வகைப்பாட்டியல்

### சிற்றினங்கள்

இந்தப் பேரினத்தில் 8 சிற்றினங்கள் உள்ளன.
| *லோபோசெரோசு அல்போடெர்மினடசு* | கொண்டை இருவாய்ச்சி | வடகிழக்கு ஆப்பிரிக்கா |
| --- | --- | --- |
| *லோபோசெரோசு பிராட்பீல்டி* | பிராட்பீல்டு இருவாய்ச்சி | வடக்கு போட்ஸ்வானா, தெற்கு அங்கோலா மற்றும் கிழக்கு ஜிம்பாப்வே |
| *லோபோசெரோசு பாசியடசு* | காங்கோ கருப்பு வெள்ளை இருவாய்ச்சி | நைஜீரியா முதல் வடக்கு அங்கோலா மற்றும் உகாண்டா வரை |
| *லோபோசெரோசு செமிபாசுகியாட்டசு* | மேற்கு ஆப்பிரிக்க கருப்பு வெள்ளை இருவாய்ச்சி | செனிகல், காம்பியாவிலிருந்து தெற்கு நைஜீரியா வரை |
| *லோபோசெரோசு கெம்பிரிச்சி* | கெம்பிரிச்சி இருவாய்ச்சி | ஜிபூட்டி, எரித்திரியா, எத்தியோப்பியா, கென்யா, சோமாலியா, தெற்கு சூடான் மற்றும் உகாண்டா |
| *லோபோசெரோசு பாலிடிரோசுட்ரிசு* | வெளிறிய அலகு இருவாட்சி | அங்கோலா, டி. ஆர். சி, கென்யா, மலாவி, மொசாம்பிக், தன்சானியா மற்றும் சாம்பியா |
| *லோபோசெரோசு நாசூடஸ்* | ஆப்பிரிக்க சாம்பல் இருவாய்ச்சி | துணை-சஹாரா ஆப்பிரிக்கா மற்றும் அரேபியாவில் |
| *லோபோசெரோசு கேமூரசு* | செவ்வலகு குள்ள இருவாட்சி | அங்கோலா, பெனின், கேமரூன், மத்திய ஆப்பிரிக்க குடியரசு, காங்கோ குடியரசு, காங்கீ மக்களாட்சிக் குடியரசு, ஐவரி கோஸ்ட், ஈக்வடோரியல் கினி, காபோன், கானா, கினி, லைபீரியா, நைஜீரியா, சியரா லியோன், தெற்கு சூடான் மற்றும் உகாண்டா. |
# அட்டெலோர்னிசு

**அட்டெலோர்னிசு** (*Atelornis*) என்பது *பிராச்சிப்டெராசிடே* குடும்பத்தைச் சேர்ந்த ஒரு சிறிய பறவை பேரினமாகும். இந்தப் பேரினம் மடகாசுகரில் மட்டுமே காணப்படும் அகணிய உயிரி.
# அட்டெலோர்னிசு

## சிற்றினங்கள்

இரண்டு சிற்றினங்கள் இந்தப் பேரினத்தின் கீழ் உள்ளன.
| *அட்டெலோர்னிசு கிராசுலே* | மடகாசுகர் | தீவாய்ப்புக் கவலை குறைந்த இனம் |
| --- | --- | --- |
| *அட்டெலோர்னிசு பிட்டாய்டெசு* | மடகாசுகர் | தீவாய்ப்புக் கவலை குறைந்த இனம் |
# 2024 மேற்கு வங்க தொடருந்து விபத்து

**கஞ்சன்சங்கா விரைவுவண்டி விபத்து** (*Kanchanjunga Express Accident*) மேற்கு வங்கத்தின் புது சல்பைகுரியில் சியால்டா செல்லும் கஞ்சன்சங்கா விரைவுவண்டி மீது காலை 15 மணியளவில் சரக்கு இரயில் மோதியதில் 17.06.2024 ஆம் தேதியன்று குறைந்தது 15 பேர் உயிரிழந்தனர். 60 பேர் காயமடைந்தனர்.  
விபத்தில் சிக்கிய இரயில் அசாம் மாநிலம் சில்சார் நகரத்திலிருந்து மேற்குவங்கத்தின் சியால்டா நகரத்தை நோக்கிப் பயணித்துக் கொண்டிருந்தது. அப்போது புது ஜல்பாய்குரி தொடருந்து நிலையத்திலிருந்து 11 கிலோமீட்டர் தொலைவில் இரங்கபாணி இரயில் நிலையம் அருகில் விபத்து நடந்துள்ளது. பின்னால் இருந்து சரக்கு இரயில் மோதியதில் கஞ்சன்சங்கா இரயிலின் 5 பெட்டிகள் வரை சேதமடைந்துள்ளன. சரக்கு இரயிலுக்கான சமிக்ஞையை சரியாக கவனிக்காமல் சரக்கு இரயில் முன்னேறியதால் இந்த விபத்து நிகழ்ந்திருக்காலம் என்று முதற்கட்ட விசாரணைகள் தெரிவிக்கின்றன.
# 2024 மேற்கு வங்க தொடருந்து விபத்து

## பாதிக்கப்பட்டவர்கள்

இந்த மோதலில் 15 பேர் உயிரிழந்தனர் மற்றும் 60 பேருக்கும் மேற்பட்டோர் காயமடைந்துள்ளனர். சரக்கு ரயிலின் பொறுப்பு ஓட்டுநர்கள் மற்றும் கஞ்சன்சங்கா விரைவு இரயில் மேலாளர் ஆகியோர் கொல்லப்பட்டவர்களில் அடங்குவர். விபத்தில் உயிரிழந்தவர்களுக்கு தலாம் பத்து இலட்சம் ரூபாய் வழங்கப்படும் என இரயில்வே அமைச்சகம் அறிவித்தது. தீவிர காயமடைந்தவர்களுக்கு 250000 ரூபாயும் இலேசான காயம் அடைந்தவர்களுக்கு 50 ஆயிரம் ரூபாயும் வழங்கப்படும் என்றும் அந்த அறிக்கை கூறியது. இந்தியப் பிரதமர் நரேந்திர மோடியும் இவ்விபத்தில் இறந்தவர்களுக்கு ₹2 லட்சம் மற்றும் காயமடைந்தவர்களுக்கு ₹50,000 பிரதமரின் தேசிய நிவாரண நிதியிலிருந்து வழங்குவதாக அறிவித்தார். திரிபுராவில் மாநிலப் து பாதிக்கப்பட்டவர்களுக்கு ₹2 லட்சம் இழப்பீடு வழங்குவதாக திரிபுரா முதல்வர் மாணிக் சாகா அறிவித்தார்.  
விபத்தைத் தொடர்ந்து 19 இரயில்கள் ரத்து செய்யப்பட்டன. 22 இரயில்கள் வேறு பாதையில் திருப்பி விடப்பட்டன. அதே நாளில் மாலையில் கவுகாத்தி நோக்கிய இரயில் போக்குவரத்து மீண்டும் தொடங்கப்பட்டது. மற்ற பாதைகளில் சூன்மாதம் 18 ஆம் தேதியன்று காலை வழக்கம் போல இரயில்கள் ஓடின.
# கா. தி. முதலியார்

திவான் பகதூர் **காஞ்சிபுரம் திருவேங்கட முதலியார்** (*Kanchipuram Thiruvenkata Mudaliar*) (பிறப்பு 1901 அல்லது 1902) ஓர் இந்தியத் தாவரவியலாளரும் மற்றும் அரசு ஊழியரும் ஆவார். இவர் 1949 முதல் 1950 வரை கூர்க் மாநிலத்தின் தலைமை ஆணையராக பணியாற்றினார். கேட்டொலி செங்கப்பாவிற்குப் பிறகு இந்த பதவியை வகித்த இரண்டாவது இந்தியர் இவர். மேலும் கூர்க் இந்திய ஒன்றியத்தின் பகுதி-சி மாநிலமாக சேர்க்கப்படுவதற்கு முன்பு கடைசியாக பணியாற்றினார்.
# கா. தி. முதலியார்

## சொந்த வாழ்க்கை

முதலியார் 1901 அல்லது 1902 ஆம் ஆண்டில் காஞ்சிபுரம் நகரில் இராமானுஜர் முதலியார் என்பவருக்கு பிறந்தார். நீதிபதி ஜம்புலிங்க முதலியாரின் மகள் திலகவதி என்பவரை மணந்தார். இந்த தம்பதியினருக்கு இரண்டு மகன்களும், ஒரு மகளும் இருந்தனர்.  
பின்னர் இவர் திலகவதியின் சகோதரி ராதாபாயை மணந்தார்.
# கா. தி. முதலியார்

## கூர்க்கின் தலைமை ஆணையராக

முதலியார் மார்ச் 1949 இல் கூர்க்கின் தலைமை ஆணையரானார். முதலியார் தனது பதவிக்காலத்தில், கூர்க்கின் முதல் கலை மற்றும் அறிவியல் கல்லூரியை மடிக்கேரியில் திறந்து வைத்தார்.
# கேட்டொலி செங்கப்பா

திவான் பகதூர் **கேட்டொலி செங்கப்பா** (*Ketoli Chengappa*) ஓர் இந்தியக் குடிமைப் பணி அதிகாரியும் மற்றும் நிர்வாகியும் ஆவார். இவர் 1943 முதல் 1949 வரை கூர்க் மாநிலத்தின் தலைமை ஆணையராக பணியாற்றினார்.
# கேட்டொலி செங்கப்பா

## ஆரம்பகால வாழ்க்கை மற்றும் கல்வி

செங்கப்பா 1878 ஆம் ஆண்டு மார்ச் 3 ஆம் தேதி நபோக்லு, கபினகாட்டில் உள்ள யவகபாடி கிராமத்தைச் சேர்ந்த கேட்டொலி முத்தையா (கிராம அதிகாரியாக பணிபுரிந்தவர்) மற்றும் பொல்லியாவ்வா ஆகியோருக்கு மகனாகப் பிறந்தார். 1893ஆம் ஆண்டில் தனது மெட்ரிகுலேசன் கல்வியை முடித்தார். அதன்பிறகு, இவர் சென்னைப் பல்கலைக்கழகத்தில் பட்டம் பெற்றார். பின்னர் பிரித்தானிய இந்தியாவின் குடிமைப் பணித் தேர்வை முடித்தார்.
# கேட்டொலி செங்கப்பா

## தொழில் வாழ்க்கை

செங்கப்பா 1909இல் ஒரு பர்பதிக்காரராக சேவையில் சேர்ந்தார். 1916இல் உதவி ஆணையராக உயர்ந்தார். 1921 ஆம் ஆண்டில் ஆங்கிலேயர்களால் மாவட்ட நீதிபதி மற்றும் மாவட்ட ஆட்சித் தலைவராக நியமிக்கப்பட்ட முதல் இந்தியர் என்ற பெருமையை பெற்றார். 1935இல் கூர்க் மாநிலத்தின் ஆணையராக சேர்ந்த பிறகு, 1942இல் கூர்க்கில் தேசிய போர் முன்னணியின் தலைவராக ஆங்கிலேயர்களால் நியமிக்கப்பட்டார். அதைத் தொடர்ந்து, இவர் ஏப்ரல் 26,1943 முதல் மார்ச் 1949 வரை கூர்க் மாகாணத்தின் தலைமை ஆணையரானார். இவரது சிறந்த சேவைக்காக, செங்கப்பாவுக்கு திவான் பகதூர் என்ற பட்டம் வழங்கப்பட்டது.  
1923 இல் கௌரவ லெப்டினன்ட்டாகவும் நியமிக்கப்பட்ட இவர் 1928 இல் பதவியை விட்டு விலகினார்.  
1920களில் இந்திய காப்பி செஸ் குழுவை அமைக்க செங்கப்பா உதவினார். இது பிரித்தானியர் நடத்தும் அனைத்து தோட்டங்களும் "ஒருங்கிணைந்த காப்பி" என்ற பெயரில் ஒரு தனியார் கூட்டமைப்பை உருவாக்க உதவியது. இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. பின்னர் இது இந்திய இந்தியக் காப்பி விடுதி என பெயர் மாற்றம் செய்யப்பட்டது. பின்னர் இத்தொழிலாளர்கள் இணைந்து ‘இந்தியத் காப்பித் தொழிலாளர்கள் கூட்டுறவு’ என்ற அமைப்பைத் தொடங்கினர். பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.
# கேட்டொலி செங்கப்பா

## சுதந்திரத்திற்குப் பிந்தைய காலம்

1947இல் இந்தியா சுதந்திரம் பெற்றபோது, மடிக்கேரியின் கோட்டையில் இந்திய மூவண்ணக் கொடியை ஏந்திச் சென்ற செங்கப்பா, அப்போதைய கூர்க் மாகாணத்தில் நடந்த விழாவில் பிரித்தானியக் கொடியை கீழே இறக்கி இந்திய தேசியக் கொடியை ஏற்றினார்.
# கேட்டொலி செங்கப்பா

## தனிப்பட்ட வாழ்க்கை

செங்கப்பாவின் மகன் கேப்டன் கே. சி. மேடப்பா, பெங்களூர் பிஷப் காட்டன் பாய்ஸ் பள்ளியின் முன்னாள் மாணவரும், எல்லைப்புற படை படைப்பிரிவில் அதிகாரியாகவும் இருந்தார். அவர் டிசம்பர் 16,1941 அன்று மலாயாவில் சப்பானிய படையெடுப்பின் போது கொல்லப்பட்டார்.
# கேட்டொலி செங்கப்பா

## இறப்பு

செங்கப்பா 1963ஆம் ஆண்டில் தனது 85வது வயதில் காலமானார்.
# காரூலசு

**காரூலசு** (*Garrulus*) என்பது பழைய உலக ஜே பறவை பேரினம் ஆகும். இவை கோர்விடே குடும்பத்தைச் சேர்ந்த குருவிகளாகும்.
# காரூலசு

## வகைப்பாட்டியல்

*காரூலசு* பேரினம் 1760ஆம் ஆண்டில் பிரெஞ்சு விலங்கியல் நிபுணர் மாத்துரின் ஜாக் பிரிசன் என்பவரால் நிறுவப்பட்டது. இதன் மாதிரி இனங்கள் ஐரோவாசியா ஜே (*காரூலசு கிளாண்டாரியசு*) ஆகும். *காரூலசு* என்ற பெயர் இலத்தீன் சொல்லாகும். இதன் பொருள் பேசுவது அல்லது சத்தமிடல் என்பதாகும்.
# காரூலசு

## வகைப்பாட்டியல்

### சிற்றினங்கள்

இந்தப் பேரினத்தின் கீழ் மூன்று சிற்றினங்கள் அங்கீகரிக்கப்பட்டுள்ளன.  
| *காரூலசு கிளாண்டாரியசு* | ஐரோவாசியா ஜே | மேற்கு ஐரோப்பா மற்றும் வடமேற்கு ஆப்பிரிக்கா முதல் இந்திய துணைக்கண்டம் வரை |
| --- | --- | --- |
| *காரூலசு லான்சோலேட்டசு* | கருந்தலை ஜே | கிழக்கு ஆப்கானித்தான் கிழக்கு இமயமலை, இந்தியாவிலிருந்து நேபாளம் மற்றும் பூட்டான் வரை |
| *காரூலசு லித்தி* | இலித் ஜே | சப்பான் |
# காரூலசு

## வகைப்பாட்டியல்

### முந்தைய இனங்கள்

முன்பு, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *காரூலசு* பேரினத்தின் கீழ் வகைப்படுத்தியிருந்தனர்.  
- ஊதா சிறகு பனங்காடை (*காருலசு தெம்மினிக்*)
# சவுலோசு சிலிமா

**சவுலோசு கிளாசு சிலிமா** (*Saulos Klaus Chilima*) (12 பிப்ரவரி 1973-10 சூன் 2024) ஒரு மலாவிய பொருளாதார நிபுணர் மற்றும் அரசியல்வாதி ஆவார். 2014 முதல் 2019 வரை மலாவியின் துணை அரசுத் தலைவராக பணியாற்றினார். 2020 முதல் இறப்பு வரை மீண்டும் மலாவியின் துணை அரசுத்தலைவராகப் பதவியில் தொடர்ந்தார். அரசுத்தலைமைக்கான வேட்பாளராகிய லாசரசு சக்வேராவுடன் இணைந்து பெரும்பான்மையை வென்ற பின் சிலிமா 28 சூன் 2020 அன்று பதவியேற்றார். சிலிமா பொருளாதாரத் திட்டமிடல் மற்றும் மேம்பாட்டு அமைச்சராகவும், பொதுத்துறை சீர்திருத்தங்களின் தலைவராகவும் பணியாற்றினார், முன்னாள் அரசுத் தலைவர் பீட்டர் முத்தரிகாவின் நிர்வாகத்தின் கீழ் இவர் முன்னதாக பதவி வகித்தார். அரசியலில் பங்கேற்பதற்கு முன்பு, சிலிமா யூனிலீவர், கோகோ கோலா மற்றும் ஏர்டெல் மலாவி உள்ளிட்ட பல்வேறு பன்னாட்டு நிறுவனங்களில் முக்கியத் தலைமைப் பதவிகளை வகித்தார், அங்கு இவர் தலைமை நிர்வாக அதிகாரியாக உயர்ந்தார்.  
2024 சூன் 10 அன்று, சிலிமா மற்றும் ஒன்பது பயணிகளை ஏற்றிச் சென்ற விமானம் மலாவியின் தலைநகரான லிலோங்வேயில் இருந்து புறப்பட்டபோது, சிம்பா மாவட்டத்தில் உள்ள சிக்கங்காவா வனக் காப்பகத்தில் விபத்துக்குள்ளானது, மேலும் இந்த விமானத்தின் திட்டமிடப்பட்ட இலக்கான முசு விமான நிலையத்தில் தரையிறங்கவில்லை. மோசமான தெரிவுநிலை காரணமாக விமானம் விமான நிலையத்தில் தரையிறங்க முடியவில்லை, மேலும் விபத்துக்கு முன்னர் லிலோங்வேவுக்குத் திரும்ப உத்தரவிடப்பட்டது. 11 சூன் 2024 அன்று, விமானத்தின் சேதமடைந்த பாகங்கள் கண்டுபிடிக்கப்பட்ட பின்னர் சிலிமாவும் பிற பயணிகளும் இறந்துவிட்டதாக அறிவிக்கப்பட்டது.
# சவுலோசு சிலிமா

## தொடக்க கால வாழ்க்கை மற்றும் கல்வி

1973 ஆம் ஆண்டு பிப்ரவரி 12 ஆம் தேதி மலாவியின் என்ட்சியூவில் பிறந்தார். லிலோங்வேயில் உள்ள டி/ஏ என்ஜேவாவில் உள்ள சிங்கங்கா கிராமத்தைச் சேர்ந்த என்டர்சன் பிரவுன் சிலிமா மற்றும் என்சியூவில் உள்ள டி/எ சாம்பிட்டியில் உள்ள எம்பிலின்டெங்கரென்ஜி கிராமத்தைச் சேர்ந்த எலிசபெத் பிரான்சிசு சிலிமா ஆகியோரின் முதல் குழந்தையாக இருந்தார். சிலிமா தனது தொடக்க கால வாழ்க்கையின் பெரும்பகுதியை தனது பெற்றோர் பணிபுரிந்த பிளாண்ட்ரியில் கழித்தார், மேலும் தனது கோடை விடுமுறையை முறையே லிலோங்வே மற்றும் என்ட்சியூவில் தனது தந்தைவழி மற்றும் தாய்வழி தாத்தா பாட்டிகளுடன் கழித்தார்.  
சிலிமா தனது தொடக்கக் கல்வியை எச்எச்ஐ மற்றும் தாரப் தொடக்கப் பள்ளிகளிலும், இடைநிலைக் கல்வியை தேசுடா மாவட்டத்தில் உள்ள மாரிஸ்ட் சகோதரர்கள் டென்டெர் மேல்நிலைப் பள்ளியான திவியிலும் பயின்றார். இவர் மலாவி பல்கலைக்கழகம், சான்சிலர் கல்லூரிக்குச் சென்றார், அங்கு இவர் 1994-ஆம் ஆண்டில் சமூக அறிவியலில் பட்டம் பெற்றார். சில ஆண்டுகள் பணிபுரிந்த பிறகு, அறிவு சார் மேலாண்மையில் முதுகலைப் பட்டத்தைத் தொடர்ந்தார். 2006-ஆம் ஆண்டில் முதுகலைப் பட்டத்தைப் பெற்றார். 2015ஆம் ஆண்டு ஆகத்து 10 ஆம் நாள் சிலிமா ஐக்கிய இராச்சியத்தில் உள்ள பால்டன் பல்கலைக்கழகத்திலிருந்து அறிவுசார் மேலாண்மையில் தனது முனைவர் பட்டத்தைப் பெற்றார்.
# சவுலோசு சிலிமா

## தொழில் வாழ்க்கை

தொழிலில் சந்தைப்படுத்துபவராக இருந்த சிலிமா, லிவர் பிரதர்ஸ் லிமிடெட்டில் (இப்போது யூனிலீவர் லிமிடெட்டின் ஒரு பகுதியாக உள்ளது) தனது பணி வாழ்க்கையைத் தொடங்கினார், பின்னர் மலாவியின் லீசிங் அண்ட் ஃபைனான்ஸ் நிறுவனத்திற்கும் பின்னர் சதர்ன் பாட்டிலர்ஸ் லிமிடெட் (இப்போது காஸ்டெல் மலாவி) நிறுவனத்திற்கும் சென்றார். இவரது கடைசி தொழில்முறை பணி ஏர்டெல் மலாவியில் இருந்தது, அங்கு 2010 ஆம் ஆண்டில் நிறுவனத்தின் முதல் உள்ளூர் நிர்வாக இயக்குநராக நியமிக்கப்படுவதற்கு முன்பு அதன் விற்பனைக் குழுவை வழிநடத்த இவர் பணியமர்த்தப்பட்டார்.  
சிலிமாவின் மிகவும் குறிப்பிடத்தக்க தொழில்முறை வெற்றிகளில் ஏர்டெல்லில் மூலோபாய மற்றும் திருப்புமுனை திட்டங்களான *ப்ராஜெக்ட் பிரீசிஷன்*, *யபூக்கா*, ஏர்டெல் மணி மற்றும் *3 ஜி நெட்வொர்க்* மேம்படுத்தல் ஆகியவை அடங்கும், இதன் விளைவாக வணிக வருவாய் மற்றும் பணியாளர் ஈடுபாட்டில் குறிப்பிடத்தக்க தாக்கங்கள் ஏற்பட்டன, ஏர்டெல் மலாவியின் ஆண்டு வருவாய் 2010 இல் 54 மில்லியன் அமெரிக்க டாலரிலிருந்து 2013 இல் 95 மில்லியன் அமெரிக்க டாலர்களாக மூன்று ஆண்டுகளில் 75% அதிகரித்துள்ளது.
# சவுலோசு சிலிமா

## அரசியல் வாழ்க்கை

பிப்ரவரி 2014 இல், சிலிமா மே 2014 அரசுத் தலைவர் தேர்தலில் ஜனநாயக முற்போக்கு கட்சி (டி. பி. பி.) அரசுத் தலைவர் வேட்பாளர் பீட்டர் முத்தரிகாவின் துணை வேட்பாளராக இருந்தார்.  
சிலிமா பின்னர் டி. பி. பி. யில் இருந்து விலகி, மே 2019 தேர்தலில் போட்டியிடுவதற்காக தனது சொந்தக் கட்சியான *யுனைடெட் டிரான்ஸ்ஃபார்மேஷன் மூவ்மெண்ட்* (யுடிஎம்) ஐ சூலை 21,2018 அன்று தொடங்கினார். பிப்ரவரி 1,2019 அன்று, யுடிஎம் மற்ற இரண்டு அரசியல் கட்சிகளுடன் கூட்டங்களை நடத்தியும் ஒரு ஐக்கிய எதிர்க்கட்சியை உருவாக்கும் நோக்கில் சிறிய அரசியல் கட்சிகளின் கூட்டணியை ஒருங்கிணைத்தது. இதில் ஜனநாயகத்திற்கான கூட்டணி (முன்னாள் அரசுத்தலைவர் ஜாய்ஸ் பாண்டாவின் மக்கள் கட்சி) மற்றும் முன்னாள் துணை அரசுத்தலைவர் காசிம் சிலும்பா தலைமையிலான திகோன்ஸ் மக்கள் இயக்கம் ஆகியவை அடங்கும். தேர்தலில் ஒரு அரசுத்தலைவர் வேட்பாளரை நிறுத்த அவர்கள் ஒப்புக்கொண்டனர். பண்டா மற்றும் சிலும்பா இருவரும் பின்னர் கூட்டணியில் இருந்து விலகினர், "வரவிருக்கும் தேர்தலுக்கான வேட்பாளருக்கு அரசுத்தலைவர் வேட்பாளரைத் தேர்ந்தெடுப்பதில் கருத்து வேறுபாடு" இருப்பதாகக் கூறினர்.  
தேர்தலில், சிலிமா மைக்கேல் உசி இணைந்து மக்கள் வாக்குகளில் 20.24% உடன் மூன்றாவது இடத்தைப் பிடித்தார், மேலும் யுடிஎம் தேசிய சட்டமன்றத்தில் நான்கு இடங்களை வென்றது. இருப்பினும், 2020 இல் ஆண்டில் அரசுத் தலைவர் தேர்தல் இரத்து செய்யப்பட்டு மீண்டும் நடத்தப்பட்டது. அந்த ஆண்டில், பீட்டர் முத்தரிகா நிர்வாகத்தை க்கவிழ்க்கும் நம்பிக்கையுடன் ஒன்பது எதிர்க்கட்சிகளை உருவாக்கிய டோன்ஸ் கூட்டணியில், மலாவி காங்கிரஸ் கட்சி லாசரசு சக்வேராவின் துணை வேட்பாளராக சிலிமா போட்டியிட்டார்.  
22 சூன் 2022 அன்று, அரசாங்க ஒப்பந்தங்களை வழங்குவதில் செல்வாக்கு செலுத்தியதாகக் கூறப்படும் 150 மில்லியன் அமெரிக்க டாலர் ஊழலில் ஈடுபட்டதால் சிலிமா துணைத் தலைவராக நியமிக்கப்பட்ட அதிகாரங்கள் பறிக்கப்பட்டது.  
2022 நவம்பரில், சத்தார் நிறுவனத்துடன் தொடர்புடைய இரண்டு நிறுவனங்களான சேவியர் லிமிடெட் மற்றும் மலாச்சிட்டே எஃப்இசட்இ நிறுவனங்களுக்கு அரசாங்க ஒப்பந்தங்களை வழங்குவதற்கு ஈடாக பிரித்தானிய தொழிலதிபர் ஜுனெத் சத்தார் என்பவரிடமிருந்து 280,000 அமெரிக்க டாலர்களைப் பெற்றதாக இவர் மீது குற்றம் சாட்டப்பட்டது. ஊழல் குற்றச்சாட்டுகளில் இவர் குற்றவாளி அல்ல என்று வாதிட்டார். மே 2024 இல் மாநில அரசு வழக்கறிஞர் வழக்கை தள்ளுபடி செய்ய ஒரு தீர்மானத்தை தாக்கல் செய்த பின்னர் ஊழல் குற்றச்சாட்டுகள் கைவிடப்பட்டன. குற்றச்சாட்டுகள் கைவிடப்படுவதற்கு முன்பே அரசுத் தலைவர் சக்வேரா சிலிமாவுக்கு உத்தியோகபூர்வ கடமைகளை ஒதுக்கத் தொடங்கினார்.
# சவுலோசு சிலிமா

## ஆதரவு தெரிவித்த பிரச்சனைகள்

இதற்கு முன்பு, சிலிமா பேரிடர் நிவாரணம் மற்றும் பொது நிகழ்வுகளுக்கான அமைச்சராகவும் பணியாற்றினார்.  
2025 ஆம் ஆண்டளவில் பட்டினி மற்றும் ஊட்டச்சத்து குறைபாட்டை முடிவுக்கு கொண்டுவருவதை நோக்கமாகக் கொண்ட அரசியல்வாதிகள் மற்றும் பிற முடிவெடுப்பவர்களுக்கு சான்றுகள் அடிப்படையிலான ஆலோசனைகளை உருவாக்கி பரப்பும் ஒரு கூட்டாண்மையான *காம்பாக்ட் 2025* இன் தலைமைக் குழுவில் சிலிமா உறுப்பினராக இருந்தார், மேலும் ஊட்டச்சத்துக் குறைபாடு பற்றிய தலைப்பில் எழுதினார். நிலையான மற்றும் உள்ளடக்கிய வளர்ச்சி மற்றும் பசியை முடிவுக்குக் கொண்டுவருவதற்கான சர்வதேச மாநாடுகளில் இவர் பங்கேற்று உரையாற்றினார்.  
சிலிமா சுற்றுச்சூழல் மற்றும் உடல் தகுதி மற்றும் விளையாட்டு பங்கேற்பு ஆகியவற்றிற்காக குரல் கொடுத்தவர் ஆவார். இவர் அரசியலில் ஊழலை கடுமையாக விமர்சித்தவர், மற்றும் ஆர்ச்டியோசெசன் செமினரிகளின் தீவிர ஆதரவாளராக குரல் கொடுத்தார். ஒரு மாணவராக, பல கட்சி ஜனநாயகத்தை ஆதரிப்பதற்காக சகுஃப்வா சிஹானாவால் நிறுவப்பட்ட ஜனநாயகத்திற்கான கூட்டணியின் (அபோர்ட்) மாணவர் பிரிவை வழிநடத்தினார்.
# சவுலோசு சிலிமா

## தனிப்பட்ட வாழ்க்கை

சிலிமா மேரி சிலிமா என்பவரை மணந்தார். இவர்களுக்கு சீன் மற்றும் எலிசபெத் என்ற இரண்டு குழந்தைகள் இருந்தனர். இவர் ஒரு கத்தோலிக்கர்
# சவுலோசு சிலிமா

## இறப்பு

சூன் 10,2024 அன்று, சிலிமாவையும் மற்ற எட்டு பேரையும் ஏற்றிச் சென்ற மலாவி பாதுகாப்புப் படையின் டோர்னியர் 228 விமானம், முன்னாள் அரசாங்க அமைச்சர் ரால்ப் கசம்பரா இறுதிச் சடங்கில் கலந்து கொள்ள சென்றபோது வடக்கு பிராந்தியத்தில் உள்ள சிக்கங்காவா வனக் காப்பகத்தில் காணாமல் போனது. விமானத்தை விமான அதிகாரிகள் தொடர்பு கொள்ள முடியாததால் அரசுத்தலைவர் லாசரஸ் சக்வெரா தேடுதல் மற்றும் மீட்பு நடவடிக்கைக்கு உத்தரவிட்டார். 2024 சூன் 11 அன்று, ஒரு தேசிய உரையில், சிலிமா மற்றும் விமானத்தில் இருந்த மற்ற அனைத்து பயணிகளும் (மலாவியின் முன்னாள் முதல் பெண்மணி பாட்ரிசியா ஷானில் முலுசி உட்பட) விபத்தில் இறந்துவிட்டதாக சக்வேரா கூறினார்.
# இந்தூர் மக்களவைத் தொகுதி

**இந்தூர் மக்களவைத் தொகுதி** (*Indore Lok Sabha constituency*) மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி இந்தூர் மாவட்டத்தின் பெரும்பகுதியை உள்ளடக்கியது.  
இந்தூர் மக்களவைத் தொகுதியின் நாடாளுமன்ற உறுப்பினர் சங்கர் லால்வானி ஆவார். 1989 முதல், இந்தத் தொகுதியினை பாஜக கைப்பற்றியுள்ளது. லால்வானிக்கு முன்பு, 1989 முதல் பாஜகவின் சுமித்ரா மகாஜன் தொடர்ச்சியாக 8 முறை இந்தத் தொகுதியின் மக்களவை உறுப்பினராக இருந்துள்ளார். இவர் 2014 முதல் 2019 வரை மக்களவை சபாநாயகராகவும் இருந்தார்.
# இந்தூர் மக்களவைத் தொகுதி

## சட்டமன்றத் தொகுதிகள்

தற்போது, இந்தூர் மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.
| 203 | தேபால்பூர் | இந்தூர் | மனோஜ் படேல் | பாஜக |
| --- | --- | --- | --- | --- |
| 204 | இந்தூர்-1 | கைலாஷ் விஜயவர்கியா | பாஜக |  |
| 205 | இந்தூர்-2 | ரமேஷ் மென்டோலா | பாஜக |  |
| 206 | இந்தூர்-3 | கோலு சுக்லா | பாஜக |  |
| 207 | இந்தூர்-4 | மாலினி கவுர் | பாஜக |  |
| 208 | இந்தூர்-5 | மகேந்திர ஹரதியா | பாஜக |  |
| 210 | ராவ் | மது வர்மா | பாஜக |  |
| 211 | சன்வர் (SC) | துளசிராம் சிலாவத் | பாஜக |  |
# இந்தூர் மக்களவைத் தொகுதி

## நாடாளுமன்ற உறுப்பினர்கள்

| 1952 | நந்தலால் ஜோசி | இந்திய தேசிய காங்கிரசு |
| --- | --- | --- |
| 1957 | கன்ஹையாலால் காதிவாலா |  |
| 1962 | கோமி எப். தாஜி | சுயேச்சை |
| 1967 | பிரகாசு சந்திர சேத்தி | இந்திய தேசிய காங்கிரசு |
| 1971 |  |  |
| 1972^ | இராம் சிங் பாய் |  |
| 1977 | கல்யாண் ஜெயின் | ஜனதா கட்சி |
| 1980 | பிரகாசு சந்திர சேத்தி | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | சுமித்ரா மகஜன் | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2009 |  |  |
| 2014 |  |  |
| 2019 | சங்கர் லால்வானி |  |
| 2024 |  |  |
# காகர்லா சுப்பா ராவ்

**காகர்லா சுப்பா ராவ்** (*Kakarla Subba Rao*) (25 ஜனவரி 192516 ஏப்ரல் 2021) ஓர் இந்திய கதிரியக்க நிபுணராவார். இவர் ஐதராபாத்தில் உள்ள நிசாமின் மருத்துவ அறிவியல் கழகத்தின் முதல் இயக்குநராகப் பணியாற்றினார். மருத்துவத் துறையில் இவர் ஆற்றிய பங்களிப்புகளுக்காக, சுப்பா ராவுக்கு 2000 ஆம் ஆண்டில் பத்மசிறீ விருது வழங்கப்பட்டது. இவர் வட அமெரிக்காவின் தெலுங்கு சங்கத்தின் நிறுவனராகவும் மற்றும் அதன் தலைவராகவும் இருந்தார்.
# காகர்லா சுப்பா ராவ்

## ஆரம்பகால வாழ்க்கை மற்றும் கல்வி

சுப்பா ராவ் 25 ஜனவரி 1925 அன்று இந்தியாவில் இன்றைய ஆந்திரப் பிரதேசத்தின் கிருஷ்ணா மாவட்டத்திலுள்ள பெடமுட்டேவி என்ற சிறிய கிராமத்தில் ஒரு நடுத்தர விவசாய குடும்பத்தில் பிறந்தார். மருத்துவப் பட்டம் பெற்ற பிறகு 1951 ஆம் ஆண்டில் விசாகப்பட்டினத்திலுள்ள கே. ஜி. மருத்துவமனையில் பயிற்சி பெற்றார். பின்னர் இவர் உதவித்தொகையில் உயர் கல்விக்காக அமெரிக்காவுக்குச் சென்றார். அங்கு இவர் பிராங்க்ஸ் மருத்துவமனையில் தனது முதுகலை மருத்துவத்தையும் மற்றும் நியூயார்க் பல்கலைக்கழகத்தில் கதிரியக்கத்தில் முதுகலையும் முடித்தார். இந்த நேரத்தில், தனது கல்விக்கு பணம் செலுத்துவதற்காக பிராங்க்ஸ் மருத்துவமனையில் இரவு நேர தொழில்நுட்ப வல்லுநராகவும் பணியாற்றினார். அமெரிக்காவுக்குத் திரும்புவதற்கான இவரது முடிவு 1969 இல் தெலுங்கானா போராட்டத்தின் போது இவரது வீடு எரிக்கப்பட்ட ஒரு சம்பவத்தால் தூண்டப்பட்டது. அமெரிக்காவில் இவர் மான்டிஃபியோர் மருத்துவ மையத்தில் சேர்ந்தார். அங்கு தனது கல்வியை முடித்தார். மேலும் உதவி பேராசிரியராகவும் பின்னர் பேராசிரியராகவும் ஆனார். இந்த நேரத்தில், இவர் சர்வதேச எலும்பு சங்கத்தின் உறுப்பினராகவும், அதன் ஆசிரியர் குழுவில் உறுப்பினராகவும் பணியாற்றினார்.  
மறைந்த ஆந்திரப் பிரதேச முதலமைச்சர் என். டி. ராமராவின் அழைப்பின் பேரில், சுப்பா ராவ் 1986 ஆம் ஆண்டில் இந்தியா திரும்பி நிசாம் எலும்பியல் மருத்துவமனை சேர்ந்தார். மருத்துவமனையை மேம்படுத்த இவர் நிறைய பணிகளை மேற்கொண்டார். அகில இந்திய மருத்துவ அறிவியல் நிறுவனங்களைப் போலவே ஒரு முதன்மையான மருத்துவ நிறுவனமாக அதை மாற்றினார். இது இப்போது நிஜாம் மருத்துவ அறிவியல் நிறுவனம் என்று அழைக்கப்படுகிறது. இவரது முயற்சிகள் நோயாளியின் சேவை, கல்வி, பயிற்சி மற்றும் ஆராய்ச்சி ஆகியவற்றில் ஒரு மதிப்புமிக்க மருத்துவ நிறுவனமாக மருத்துவமனையை நிறுவியது. அதே நேரத்தில் குறைந்த கட்டணம் மற்றும் அணுகலில் கவனம் செலுத்தியது. சிறீ பத்மாவதி மகளிர் மருத்துவக் கல்லூரி, கோனசீமா மருத்துவ ஆராய்ச்சி அறக்கட்டளை, சர்வதேச கல்விக் கழகம் மற்றும் காகர்லா சுப்பா ராவ் கதிரியக்க கல்வி சேவைகளின் தலைவராகவும் பணியாற்றியுள்ளார். மேலும் ஆந்திரப் பிரதேச முன்னாள் முதலமைச்சர் என். டி. ராமராவின் தனிப்பட்ட மருத்துவராகவும் பணியாற்றினார்.
# காகர்லா சுப்பா ராவ்

## விருது

மருத்துவத் துறையில் இவரது மதிப்புமிக்க பங்களிப்புகளை அங்கீகரிக்கும் வகையில், இந்திய அரசு 2000 ஜனவரி 26 அன்று இவருக்கு பத்மசிறீ விருதை வழங்கி கௌரவித்தது.
# காகர்லா சுப்பா ராவ்

## இறப்பு

வயது தொடர்பான நோய்கள் காரணமாக 2021 ஏப்ரல் 16 அன்று தனது 96 வயதில் செகந்திராபாத் உள்ள கிருஷ்ணா மருத்துவ அறிவியல் நிறுவனத்தில் ராவ் காலமானார்.
# காகர்லா சுப்பா ராவ்

## புத்தகங்கள்

-
-
# சோடியம் அறுபுளோரோ ஆண்டிமோனேட்டு

**சோடியம் அறுபுளோரோ ஆண்டிமோனேட்டு** (*Sodium hexafluoroantimonate*) என்பது NaSbF<sub>6</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.
# சோடியம் அறுபுளோரோ ஆண்டிமோனேட்டு

## தயாரிப்பு

புரோமின் முப்புளோரைடுடன் ஆண்டிமனி(III) ஆக்சைடைச் சேர்த்து ஆக்சிசனேற்ற வினைக்கு உட்படுத்துவதன் மூலம் சோடியம் அறுபுளோரோ ஆண்டிமோனேட்டை தயாரிக்கலாம்.  
::6Sb<sub>2</sub>O<sub>3</sub> + 20BrF<sub>3</sub> + 12NaF -> 12Na[SbF<sub>6</sub>] + 10Br<sub>2</sub> + 9O<sub>2</sub>  
அல்லது ஆண்டிமனியுடன் சோடியம் புளோரைடைச் சேர்த்து வினைபுரியச் செய்வதன் மூலமும் இதை தயாரிக்கலாம்.  
::SbF<sub>5</sub> + NaF -> Na[SbF<sub>6</sub>]
# சோடியம் அறுபுளோரோ ஆண்டிமோனேட்டு

## இயற்பியல் பண்புகள்

சோடியம் அறுபுளோரோ ஆண்டிமோனேட்டு நிறமற்ற படிகங்களாக உருவாகிறது. இது நீரில் கரையும். a=0.820 Å அலகு செல் அளவுருவுடன் Pa3 என்ற இடக்குழுவில் கனசதுரப் படிக வடிவத்தில் படிகமாகிறது.
# சோடியம் அறுபுளோரோ ஆண்டிமோனேட்டு

## வேதியியல் பண்புகள்

சோடியம் அறுபுளோரோ ஆண்டிமோனேட்டு நீரிய கரைசல்களில் மெதுவாகப் பகுதி நீராற்பகுப்புக்கு உட்படுகிறது.
# மலேசிய பொருளாதார அமைச்சர்

**மலேசிய பொருளாதார அமைச்சர்** (ஆங்கிலம்: *Minister of Economy of Malaysia*; மலாய்: *Menteri Ekonomi Malaysia*) என்பவர் மலேசிய பொருளாதார அமைச்சின் தலைமைப் பொறுப்பில் உள்ள அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.  
மலேசிய பொருளாதார அமைச்சு தொடக்கத்தில் பிரதமர் துறையின் கீழ் தனி ஒரு துறையாக இருந்தது; மற்றும் ஓர் அமைச்சரால் நிர்வகிக்கப்பட்டது. அப்போது அந்தத் துறையின் கீழ் பொருளாதாரத் திட்டமிடல் பிரிவு (*Economic Planning Unit*) இயங்கி வந்தது.  
பின்னர் 21 மே 2018-ஆம் தேதி, பொருளாதாரச் சீர்திருத்தங்களின் ஒரு பகுதியாக, பிரதமர் மகாதீர் பின் முகமதுவால் பொருளாதார அமைச்சு புதிதாக உருவாக்கப்பட்டது.
# மலேசிய பொருளாதார அமைச்சர்

## ராபிசி ராம்லி

2020-ஆம் ஆண்டில் மலேசியாவில் ஓர் அரசியல் நெருக்கடி ஏற்பட்டது. அதன் விளைவாக, மலேசியாவின் அரசியல் அதிகாரத்தை பெரிக்காத்தான் நேசனல் கூட்டணி கைப்பற்றியது. அரசாங்கம் மாறியதும், இந்தப் பொருளாதார அமைச்சு மீண்டும் பிரதமர் துறையின் கீழ் இணைக்கப்பட்டது.  
பின்னர் அன்வார் இப்ராகிம் ஆட்சிக்கு வந்ததும், அவரின் அமைச்சரவையில் அதே அமைச்சு மீண்டும் நிறுவப்பட்டது. 2 டிசம்பர் 2022 அன்று, பிரதமர், டத்தோ ஸ்ரீ அன்வார் இப்ராகிம், புதிய பொருளாதார அமைச்சராக ராபிசி ராம்லியை நியமித்தார்.
# மலேசிய பொருளாதார அமைச்சர்

## அமைச்சர்களின் பட்டியல்

பொருளாதார அமைச்சர்களாகப் பின்வரும் நபர்கள் பணியாற்றி உள்ளனர்.  
**அரசியல் கட்சிகள்:**  
| மகாதீர் பின் முகமது
<small>(VII)</small> |
| --- |
# ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன்

**ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன் (எறும்புகளுக்குப் பயணம்)**(*Journey to the Ants: a Story of Scientific Exploration*) என்பது பரிணாம உயிரியலாளர் பெர்ட் கால்டோப்லரும் உயிரியலாளர் எட்வர்ட் ஓ. வில்சனும் 1994ஆம் ஆண்டு எழுதிய ஓர் உயிரியல் புத்தகமாகும். 1991ஆம் ஆண்டில் பொதுப் புனைகதை அல்லாத புலிட்சர் பரிசை வென்ற *தி ஆன்ட்சு* (1990) என்ற புத்தகத்தின் அடிப்படையில் எறும்புகள் குறித்து பொதுமக்களும் அறிந்துகொள்வதற்காக இந்தப் புத்தகம் எழுதப்பட்டது.
# ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன்

## பதிப்புகள்

- காகித வெளியீடு, ஆர்வர்டு பல்கலைக்கழகத்தின் பெல்னாப் அச்சக வெளியீடு:
# பிளட்டா

**பிளாட்டா** (*Blatta*) என்பது கரப்பான் பேரினம் ஆகும். *பிளாட்டா* என்ற பெயர் இலத்தீன் பிளாட்டாவின் சிறப்பு பயன்பாட்டைக் குறிக்கிறது. அதாவது இதன் பொருள் ஒளி-ஒளிரும் பூச்சி என்பதாகும்.
# பிளட்டா

## சிற்றினங்கள்

*பிளாட்டா* பேரினத்தின் கீழ் இரண்டு சிற்றினங்கள் உள்ளன. இவை:  
- *பிளாட்டா பர்காட்டா* <small> (கார்னி, 1908) </small>
- *பிளட்டா ஓரியண்டலிசு* <small>லின்னேயசு, 1758</small> (ஓரியண்டல் கரப்பான்)